## Odluka Ustavnog suda Republike Hrvaste broj U/I-305/1990. od 10. travnja 1991.

### NN 20/1991 (30.4.1991.), Odluka Ustavnog suda Republike Hrvaste broj U/I-305/1990. od 10. travnja 1991.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 10. travnja 1991. godine,
donio je

## ODLUKA

1. Poništavaju se:

- izbori za tri odbornika Vijeća mjesnih zajednica Skupštine općine
Benkovac u izbornim jedinicama 23 - Pristeg; 24 - Kožlovac i 51- Banjevci,
održani 15. srpnja 1990. godine;

- Izbori za tri odbornika Društveno-političkog vijeća Skupštine općine
Benkovac u izbornim jedinicama 4 - Buković, Kožlovac i Kolarina: 10 - Smilčić.
Škorići. Trljuge, Veljane i Kosa, i 11- Islam Grčki i Kašić, održani 15.
srpnja 1990. godine;

- izbori za tri odbornika Vijeća udruženog rada Skupštine općine Benkovac,
održani 15. srpnja 1990. godine, iz reda individualnih poljoprivrednih
proizvođača u izbornim jedinicama 24 - Brgud, koja obuhvača mjesne zajednice:
Brgud, Dobrovoljci, Bjelina, Parčići. Popovići, Bruška, Rodaljic i Karin
Donji, i 25 - Smilčić, koja obuhvača mjesne zajednice: Smilčić, Biljane
Gornje, Škorići. Trljuge, Veljane, Kosa, Islam Grčki i Kašić, te 16. srpnja
održane u izbornim jedinicama 11- PTT Zadar, PJ Benkovac, Poduzeće za ceste
Šibenik, Sekcija za ceste Benkovac, DP "Zagrebački transporti"
Zagreb - PJ Benkovac, ŽTP Knin - PJ Saobraćaj i PJ Održavanje.

2. Skupština općine Benkovac dužna je održati ponovne izbore za tri
odbornika Vijeća mjesnih zajednica, tri odbornika Društveno-političkog
vijeća i za tri odbornika Vijeća udruženog rada.

3. Ova odluka objavit će se u "Narodnim novinama", službenom
listu Republike Hrvatske i u "Službenom vjesniku" općina Benkovac,
Biograd n/m, Obrovac i Zadar.

Obrazloženje

Zahtjev za ocjenu ustavnosti i zakonitosti u izreci navedenih izbora
za tri odbornika Vijeća mjesnih zajednica, za tri odbornika Društveno-političkog
ijeća i za tri odbornika Vijeća udruženog rada za Skupštinu općine Benkovac,
te u svezi s tim svih odluka Skupštine općine Benkovac, donesenih na 1.
konstituirajućoj sjednici 6. kolovoza 1990. godine, podnio je Klub odbornika
Hrvatske demokratske zajednice i Hrvatske demokratske stranke Skupštine
općine Benkovac.

U zahtjevu navode da je Rješenje o raspisivanju izbora za tri odbornika
Vijeća mjesnih zajednica, za tri odbornika Društveno-političkog vijeća
i za tri odbornika Vijeća udruženog rada ("Službeni vjesnik"
općina Benkovac, Biograd n/m, Obrovac i Zadar, br. 10/90 od 28. lipnja
1990) bilo objavljeno u službenom glasilu desetak dana nakon dana određenog
za održavanje izbora, što je nesuglasno Ustavu i zakonu. Zbog neobjavljivanja
spomenutog Rješenja o raspisivanju izbora građanima hrvatske nacionalnosti
onemogučeno je ostvarivanje jednog od temeljnih ustavnih prava da biraju
i da budu birani. Njima je. dakle, onemogućeno da ističu svoje kandidate,
da glasaju, te konačno onemogućeno im je ostvarivanje ustavnog prava na
žalbu.

U odgovoru na zahtjev Skupština općine Benkovac navodi da je Rješenje
o raspisivanju izbora za tri odbornika Vijeća mjesnih zajednica, tri odbornika
Društveno-političkog vijeća i za tri odbornika Vijeća udruženog rada, doneseno
13. lipnja 1990. godine, dakle mjesec dana prije dana određenog za održavanje
izbora, da je ono objavljeno u "Službenom vjesniku" općina Benkovac,
Biograd n/m. Obrovac i Zadar, br. 10/90, koji nosi datum 28. lipnja 1990.
godine, što znači da je postupljeno u skladu sa zakonom. Rješenje je istaknuto
na mjestima uobičajenim za oglašavanje, te je o tome dana informacija putem
radija i tiska.

Ocjenjujući rezultate provedenog postupka Sud je ocijenio da su navodi
Kluba zastupnika HDZ-a i HDS-a osnovani, da se izbori 15. i 16. srpnja
1990. godine u navedenim izbornim jedinicama nisu održali u skladu sa Zakonom
o izboru i opozivu odbornika i zastupnika ("Narodne novine",
br. 7/90), pa da je zbog toga došlo do narušavanja Ustavom zajamčenih neotuđivih
prava građana, slobodnoga i ravnopravnog djelovanja političkih stranaka
i ugrožavanja nacionalne ravnopravnosti. Povrede zakona Sud je našao u
gotovo svim fazama izbornog postupka.

Sud je stoga poništio izbore citirane u izreci iz ovih razloga:

Prema članu 37. stavovima 3. i 4. Zakona o izboru odbornika i zastupnika,
odluka o raspisivanju izbora objavljuje se u službenom glasilu odnosne
društveno-političke zajednice Dan održavanja izbora određuje se odlukom
o raspisivanju izbora. Od dana raspisivanja izbora do dana izbora ne može
proteći više od dva mjeseca niti manje od mjesec dana.

Iz navedenih zakonskih odredaba proizlazi obaveza objave akta o raspisivanju
izbora, te rokovi unutar kojih se taj akt mora donijeti. Smisao te zakonske
odredbe je očigledno u tome da se odluka o raspisivanju izbora objavljuje
prije održanih izbora, a ne nakon njih. Bez objave u službenom glasilu
akt o raspisivanju izbora je pravno nevaljan.

U postupku je utvrđeno da je "Službeni vjesnik" općina Benkovac,
Biograd n/m. Obrovac i Zadar, br.10/90, u kojem je objavljeno rješenje
o raspisivanju izbora, izašao iz tiska 24. srpnja 1990. godine, iako nosi
datum 28. lipnja 1990. godine, što znači da je rješenje objavljeno nakon
što su izbori održani. To je u suprotnosti s izričitom odredbom člana 37.
Zakona.

Kao jedna od posljedica takvog nezakonitog objavljivanja akta o raspisivanju
izbora jest, i to da dobar dio građana u navedenirn izbornim jedinicama
nije izašao na izbore pa se nije koristio svojim ustavnim izbornim pravom.

Nadalje, prema članu 14. citiranog Zakona, općinska izborna komisija
određuje biračka mjesta, što je općinska izborna komisija u Benkovcu i
učinila. Usprkos tome u izbornoj jedinici 23 - Pristeg biračko mjesto je
samovoljno promijenjeno, pa izbori nisu održani na biračkom mjestu koje
je utvrdila Izborna komisija, što je očito imalo utjecaja na rezultate
izbora.

Nadalje, utvrđeno je, da je bilo propusta pri utvrđivanju i objavljivanju
liste kandidata. Rezultat svi tih nezakonitih propusta i radnji bio je
i da znatan broj građana izbornih jedinica u kojima su se izbori održavali
nisu u njima sudjelovali.

Konačno, rješenje o utvrđivanju rezultata izbora i objavljivanja koji
su kandidati u pojedinim izbornim jedinicama izabrani dostavljeno je zainteresiranim
strankama tek desetak dana nakon izbora, uslijed čega im je bila onemogućena
- zbog proteklih rokova - sudska zaštita njihovih izbornih prava.

Došavši do zaključka da su navedeni izbori u svojoj cjelini nezakoniti,
da je njima protivno Ustavu i zakonu onemogućeno demokratsko i slobodno
izjašnjavanje birača u općini Benkovac u izbornim jedinicama u kojima su
se provodili izbori, javna kontrola i uvid u sve faze izbornog postupka
te zaštita izbornih prava, Ustavni sud Republike Hrvatske je, temeljem
članka 125. Ustava Republike Hrvatske i članka 40. Ustavnog zakona o Ustavnom
sudu Republike Hrvatske, donio odluku navedenu u izreci.

Broj : U/I-305/ 1980.

Zagreb, 10. travnja 1881.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Odluka, NN 20/1991-640